ddrg/super_eurlex huggingface dataset:
KIRJALLINEN KYSYMYS E-3564/02 esittäjä(t): Marialiese Flemming (PPE-DE) komissiolle. Yhteisön yhtenäiset eläinsuojelustandardit.



Virallinen lehti nro 155 E , 03/07/2003 s. 0169 - 0169



KIRJALLINEN KYSYMYS E-3564/02 esittäjä(t): Marialiese Flemming (PPE-DE) komissiolle (12. joulukuuta 2002) Aihe: Yhteisön yhtenäiset eläinsuojelustandardit Koska osassa EU-maista (Itävalta, Saksa) on erittäin korkeat eläinsuojelustandardit ja osassa ei puolestaan ole minkäänlaista eläinsuojelua, olisi välttämätöntä säätää yhteisön laki, jolla toteutettaisiin Amsterdamin sopimukseen liitetyn pöytäkirjan nro 24 vähimmäisstandardit eläinten suojelusta ja hyvinvoinnista. Onko komissio valmis tällaisen direktiivin valmisteluun? Mikäli on, milloin komissio suunnittelee esittävänsä direktiiviehdotuksen? David Byrnen komission puolesta antama vastaus (3. helmikuuta 2003) Vuodesta 1974 lähtien on hyväksytty yhteisön lainsäädäntöä eläinten suojelusta maatiloilla, kuljetuksen aikana sekä teurastuksen aikana. Lisäksi voimassa on yhteisön lainsäädäntöä, joka koskee villieläinten suojelua sekä koe-eläinten ja tieteellisiin tarkoituksiin käytettävien eläinten suojelua. Lainsäädäntöä tarkastellaan uudelleen määräajoin. Joissakin esimerkiksi tuotantoeläinten suojelua koskevissa tapauksissa jäsenvaltioilla on oikeus pitää voimassa tai hyväksyä oman maansa osalta tiukempia normeja sen lisäksi, että ne noudattavat yhteisön lainsäädännön yleisiä vaatimuksia. Joissakin kysymyksissä taas yhteisön lainsäädännössä säädetään sovellettavien hyvinvointia koskevien vaatimusten lähes täydestä yhdenmukaistamisesta. Tämä koskee esimerkiksi eläinten suojelua kuljetusten aikana. Arvoisan parlamentin jäsenen mainitsemassa pöytäkirjassa vaaditaan, että eläinten hyvinvointi otetaan täysimääräisesti huomioon yhteisön maatalous-, liikenne-, sisämarkkina- ja tutkimuspolitiikkaa laadittaessa ja sovellettaessa. Yhteisö voi toimia vain sille EY:n perustamissopimuksessa uskotun toimivallan puitteissa. Eläimiin kohdistuvan julmuuden ja eläinten huonon kohtelun ehkäiseminen kuuluu edelleen yleensä yksinomaan jäsenvaltioiden vastuulle lukuun ottamatta tapauksia, joissa edellä mainitun yhteisön lainsäädännön rikkominen johtaa myös julmuuteen ja huonoon kohteluun.
KIRJALLINEN KYSYMYS E-2660/02 esittäjä(t): Robert Evans (PSE) neuvostolle. Egyptissä vangitut Maajid Nawaz, Ian Malcolm Nisbett ja Reza Pankhurst.



Virallinen lehti nro 155 E , 03/07/2003 s. 0038 - 0038



KIRJALLINEN KYSYMYS E-2660/02 esittäjä(t): Robert Evans (PSE) neuvostolle (23. syyskuuta 2002) Aihe: Egyptissä vangitut Maajid Nawaz, Ian Malcolm Nisbett ja Reza Pankhurst Kolme nuorta brittiläistä muslimimiestä Maajid Nawaz, Ian Malcolm Nisbett ja Reza Pankhurst ovat olleet vangittuina Egyptissä viiden kuukauden ajan. Huolenaiheena on ollut heidän kohtelunsa, johon on väitetty kuuluneen kidutusta ja Geneven yleissopimuksen vastaisia toimia. Ison-Britannian hallitus on esittänyt heidän kohtelustaan virallisen valituksen Egyptin hallitukselle. Mihin toimiin neuvosto aikoo ryhtyä tukeakseen Ison-Britannian hallitusta tässä asiassa ja lopettaakseen näiden miesten ihmisoikeuksiin kohdistuvat loukkaukset? Vastaus (20. helmikuuta 2003) Ison-Britannian hallitus ei ole pyytänyt neuvoston apua tässä asiassa. Jos tällainen pyyntö esitettäisiin, sitä tarkasteltaisiin ottaen huomioon EU:n kansalaisten hyväksi tehtävän jäsenvaltioiden välisen konsuli- ja muun yhteistyön tarkoitus. Yleisellä tasolla neuvosto seuraa Egyptin ihmisoikeustilannetta tarkasti. Luxemburgissa allekirjoitettiin 25. kesäkuuta 2001 assosiaatiosopimus, jonka mukaan ihmisoikeuksien kunnioittaminen on keskeinen Egyptin ja EU:n ulko- ja sisäpolitiikkaa ohjaava tekijä. Sopimuksella aloitetaan myös säännöllinen poliittinen vuoropuhelu, jonka avulla voidaan edelleen vahvistaa erityisesti ihmisoikeuksiin liittyvää EU:n ja Egyptin viranomaisten välistä yhteistyötä. Jotta kyseinen sopimus tulee voimaan, kaikkien EU:n jäsenvaltioiden on allekirjoitettava se, mitä ei ole vielä tähän mennessä tehty.
KIRJALLINEN KYSYMYS E-3417/02 esittäjä(t): María Sornosa Martínez (PSE)ja Bárbara Dührkop Dührkop (PSE) komissiolle. San Sebastianin lentokentän laajennuksen vaikutukset Natura 2000 -verkostoon.



Virallinen lehti nro 155 E , 03/07/2003 s. 0151 - 0152



KIRJALLINEN KYSYMYS E-3417/02 esittäjä(t): María Sornosa Martínez (PSE)ja Bárbara Dührkop Dührkop (PSE) komissiolle (2. joulukuuta 2002) Aihe: San Sebastianin lentokentän laajennuksen vaikutukset Natura 2000 -verkostoon Vastauksessaan kysymykseen E-1701/02(1) komissio ilmoitti aikeestaan selvittää San Sebastianin lentokentän laajennustöiden mahdollisia kielteisiä vaikutuksia Natura 2000 -verkostoon, etenkin alueisiin LIC ES-2120015 (Bidasoan rantapenkereet ja suoalueet) ja ZEPA 37 (Bidasoan ja Txingudin suisto). Valituksen tekemisestä on kulunut jo neljä kuukautta, joten voisiko komissio ilmoittaa, onko se saanut minkäänlaista vastausta Espanjan viranomaisilta ja jos on, mikä on sen sisältö, voisiko komissio täsmentää, mikä on Coordinadora Contra la Ampliación del Aeropuerto -yhdistyksen tekemän valituksen 2002/4893, SG (2002), A/7230/2 tämänhetkinen tila, mihin uusiin toimenpiteisiin komissio aikoo ryhtyä varmistaakseen edellä mainittujen ZEPA- ja LIC-alueiden suojelun? (1) EYVL C 301 E, 5.12.2002, s. 213. Margot Wallströmin komission puolesta antama vastaus (27. tammikuuta 2003) Komissio otti parlamentin jäsenen esittämän kirjallisen kysymyksen seurauksena yhteyttä Espanjan viranomaisiin saadakseen lisätietoja hankkeesta. Espanjan viranomaiset ilmoittivat vastauksessaan, ettei julkisten töiden ministeriö tai lentoasemaviranomaiset olleet tähän mennessä esittäneet mitään lentoaseman laajennushanketta. Ne ilmoittivat myös, että jos tällainen hanke esiteltäisiin, sen vaikutuksista tehtäisiin arviointi, joka toimitettaisiin komissiolle. Sillä välin komissio sai 26. syyskuuta 2002 San Sebastianin lentokentän laajennussuunnitelmaa käsittelevän valituksen, joka kirjattiin, kuten parlamentin jäsen toteaa, numerolla 2002/4893. Komissio on tämän uuden valituksen tutkinnan yhteydessä ottanut hiljattain uudelleen yhteyttä Espanjan viranomaisiin tarkistaakseen, että suunnitelmasta on tehty asianmukainen alueeseen kohdistuvien vaikutusten arviointi ottaen huomioon alueen suojelutavoitteet luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY(1) 6 artiklan 3 kohdassa asetettujen velvoitteiden mukaisesti. Komissio tekee perussopimusten valvojana kaiken tarvittavan varmistaakseen, että tapauksessa noudatetaan yhteisön lainsäädäntöä. (1) EYVL L 206, 22.7.1992.
KIRJALLINEN KYSYMYS E-1839/01 esittäjä(t): Alexandros Alavanos (GUE/NGL) komissiolle. Eläinrasvojen käyttämisen haittavaikutukset.



Virallinen lehti nro 081 E , 04/04/2002 s. 0066 - 0067



KIRJALLINEN KYSYMYS E-1839/01 esittäjä(t): Alexandros Alavanos (GUE/NGL) komissiolle (26. kesäkuuta 2001) Aihe: Eläinrasvojen käyttämisen haittavaikutukset EU on lakkauttamassa tupakanviljelyn tuet rajoittaakseen tupakointia, joka todellakin vahingoittaa vakavasti terveyttä. Ottaen huomioon, että on tieteellisesti osoitettu myös muiden tuotteiden ja erityisesti eläinrasvojen (voin) vahingoittavan vakavasti terveyttä, komissiolta kysytään: 1. Pitääkö komissio myönteisenä sitä, ettei eläinrasvojen kulutuksen vähentämiseksi ole ryhdytty toimiin, vaikka eläinrasvat aiheuttavat sydänsairauksia, useita muita vakavia tauteja ja monien ihmisten kuoleman? 2. Aikooko se ehdottaa eläinrasvojen (voin) tuotannon ja kulutuksen vähentämiseksi vastaavia toimia kuin ne, joita se ehdottaa tupakanviljelyn alalla? 3. Aikooko se ehdottaa tukien suuntaamista uudelleen siten, että oliivinviljelyn ja oliiviöljyn kulutuksen tukemista lisätään, sillä oliiviöljyllä on todistetusti myönteisiä terveysvaikutuksia, ja vastaavasti eläinrasvojen tuotannon tukemista vähennetään? David Byrnen komission puolesta antama vastaus (3. syyskuuta 2001) Komissio on tietoinen siitä, että tyydyttyneiden rasvahappojen korkea määrä ravinnossa on yhteydessä normaalia suurempaan altistumiseen sepelvaltimotaudille ja että tyydyttyneiden rasvahappojen alhaisempi ja kertatyydyttymättömien rasvahappojen korkeampi osuus alentaa riskiä sairastua sepelvaltimotautiin. Tupakoinnin ja eläinrasvojen terveysvaikutukset eivät ole vertailukelpoisia. Tupakoinnin ja keuhkosyövän annos-vastesuhde on osoitettu: tupakointi on aiheuttanut noin 80 % kuolemaan johtaneista keuhkosyöpätapauksista. Sen sijaan eläinrasvojen ja sepelvaltimotaudin välinen yhteys on huomattavasti monitahoisempi asia. Tämä ei tarkoita, että liiallinen rasvojen kulutus pitäisi jättää huomiotta terveyskampanjoissa. Komission toimissa, jotka kuuluvat terveydenedistämisohjelmaan, korostetaankin tasapainoisen ja monipuolisen ruokavalion merkitystä. Komissiolla ei ole suunnitelmissa muuttaa tukien suuntaamista oliivinviljelyyn, sillä jo nyt oliiviöljyn kulutusta ja markkinointia tuetaan monin eri keinoin sekä yhteisön markkinoilla että muissa maissa. Oliiviöljyn kulutusta edistävissä kampanjoissa korostetaan tuotteen ravintosisältöä väheksymättä kuitenkaan markkinoilla olevia kilpaileviksi tuotteiksi katsottavia tuotteita.
KIRJALLINEN KYSYMYS P-2920/01 esittäjä(t): Antonio Tajani (PPE-DE) komissiolle. Louis Michelin Italian pääministeristä esittämät lausunnot.



Virallinen lehti nro 040 E , 14/02/2002 s. 0249 - 0249



KIRJALLINEN KYSYMYS P-2920/01 esittäjä(t): Antonio Tajani (PPE-DE) komissiolle (17. lokakuuta 2001) Aihe: Louis Michelin Italian pääministeristä esittämät lausunnot Onko komissio tietoinen Belgian kuningaskunnan ulkoministerin Louis Michelin lausunnoista (jotka hän antoi RTL-TVI-televisiolle, ja jotka toistettiin Wall Street Journal Europe -lehdessä 9. lokakuuta 2001), joissa jaetaan arvosanoja tärkeimmille kansainvälisille valtion päämiehille? Onko komissio tietoinen siitä, että Belgian ulkoministeri on uskomattomalla tavalla antanut samansuuntaisia lausuntoja sekä Italian pääministeristä että Taleban-hallituksesta, ja onko komissio tietoinen Euroopan unionin puheenjohtajana toimivan, ministeri Michelin toistuvista Italian pääministeriä Silvio Berlusconia vastaan kohdistamista hyökkäyksistä? Mihin toimiin komissio aikoo ryhtyä ministeri Michelin suhteen, joka käyttää mielivaltaisesti ja perusteettomasti institutionaalista asemaansa hyökätäkseen yhden Euroopan unionin perustajavaltion päämiehen kimppuun, ja joka lausunnoillaan loukkaa niin pääministeriä kuin myös Italian valtiota ja kansalaisia? Romano Prodin komission puolesta antama vastaus (5. marraskuuta 2001) Ei ole komission politiikan mukaista kommentoida jäsenvaltioiden poliitikkojen julkisia lausuntoja.
Virallinen lehti nro C 289 , 11/10/1999 s. 0015



KIRJALLINEN KYSYMYS E-2946/98 esittäjä(t): Umberto Bossi (NI) komissiolle (8. lokakuuta 1998) Aihe: Italian hallituksen viivyttely takuurahaston perustamisessa pk-yrityksille Ecofin-neuvosto on hyväksynyt 420 miljoonan ecun lainan, joka on tarkoitettu pk-yritysten hyväksi toteutettavia erilaisia toimia varten, kuten jäsenvaltioiden rahoitusosuutta edellyttävän lainatakuurahaston perustamiseen. Italian teollisuusministeri on käynnistänyt lainsäädäntömenettelyn eurooppalaisen rahaston kanssa yhteen sopivaa kansallista takuurahastoa koskevan asetuksen hyväksymiseksi, mutta menettelyä ei ole vielä saatu päätökseen. Tämän kansallisen takuurahaston olisi pitänyt olla käytettävissä syyskuun puolivälissä, mutta asetusta tuskin hyväksytään aivan lähiaikoina. Tästä syystä Italian pk-yritykset eivät jälleen kerran voi hyödyntää Euroopan unionin tarjoamia tukia. Sen sijaan muut jäsenvaltiot, jotka ovat kyenneet nopeammin mukauttamaan oman lainsäädäntönsä yhteisön tarjoamiin mahdollisuuksiin, hyötyvät niistä. Italian hallituksen viivyttely haittaa siis ainoastaan yhteisön tukien mahdollisia hyödyntäjiä eli tässä tapauksessa pk-yrityksiä. Kuinka komissio aikoo suojella pk-yrityksiä, jotka ovat muita heikommassa asemassa johtuen jäsenvaltioiden tekemättömistä tai myöhässä olevista lainsäädäntömuutoksista? Mihin toimiin se aikoo ryhtyä niiden hallitusten suhteen, jotka laiminlyödessään tarvittavat toimet rankaisevat oman maansa liiketoiminnan harjoittajia? Komission jäsenen Christos Papoutsisinkomission puolesta antama vastaus (25. marraskuuta 1998) Neuvosto teki 19. toukokuuta 1998 päätöksen 98/343/EY(1) innovatiivisille ja työpaikkoja luoville pienille ja keskisuurille yrityksille (pk-yrityksille) tarkoitetuista rahoitustukitoimenpiteistä. Päätöksellään neuvosto hyväksyi vuosiksi 1998-2000 lainan, jonka arvo on 420 miljoonaa ecua. Tällä summalla rahoitetaan kolmea järjestelmää, jotka ovat riskipääomaohjelma, pk-yritysten muodostamien kansainvälisten yhteisyritysten perustamistukiohjelma sekä takausjärjestelmä. Takausjärjestelmään on osoitettu 150-190 miljoonaa ecua. Komissio on allekirjoittanut Euroopan investointirahaston kanssa yhteistyösopimuksen ensimmäisen ja kolmannen järjestelmän täytäntöönpanosta. Komissio antoi 1. lokakuuta 1998 tiedonannon(2) nykyisten takausjärjestelmien täytäntöönpanoon liittyvistä toimenpiteistä ja valintakriteereistä eri jäsenvaltioissa. Nämä järjestelmät koskevat sekä yksityistä että julkista sektoria, ja niihin sisältyvät myös keskinäiset takausjärjestelmät. Rahoituksen välittäjät voivat tehdä ehdotuksia tämän tiedonannon pohjalta. Euroopan investointirahasto kuulee kaikkien jäsenvaltioiden - myös Italian - viranomaisia ennen rahoituksen välittäjien valintaa. (1) EYVL L 155, 29.5.1998. (2) EYVL C 302, 1.10.1998.
Virallinen lehti nro C 289 , 11/10/1999 s. 0051



KIRJALLINEN KYSYMYS E-3457/98 esittäjä(t): Undine-Uta Bloch von Blottnitz (V) komissiolle (24. marraskuuta 1998) Aihe: EU:n apu uusien itsenäisten valtioiden ja KIE-maiden ydinalaa varten Tiedonannossaan neuvostolle ja Euroopan parlamentille "ydinalaan liittyvästä toiminnasta jäsenyyttä hakeneissa Keski- ja Itä-Euroopan maissa sekä uusissa itsenäisissä valtioissa" (KOM(98) 0134) komissio tekee 25-sivuisen katsauksen tekemästään työstä ja tulevista tavoitteistaan. Komissio ei kuitenkaan mainitse yhdessäkään tämän katsauksen kohdassa niitä tieteellisiä lähteitä, joihin se perustaa tämän tiedonannon. 1. Onko komissio teettänyt viime vuosina tutkimuksia, joissa käsitellään uusien itsenäisten valtioiden ja KIE-maiden ydinturvallisuutta, sekä tutkimuksia, jotka antavat tietoja EU:n tuella aikaansaaduista myönteisistä tuloksista, sen epäonnistumisesta ja siihen liittyvistä esteistä tällä alalla? Jos näin on: 2. Kuinka monesta tutkimuksesta on tarkalleen ottaen kyse ja mitkä ovat niiden otsikot? 3. Kenelle toimeksiannot myönnettiin, milloin ja kuinka suurin kustannuksin? 4. Milloin komissio antaa nämä asiakirjat Euroopan parlamentin käyttöön ja missä muut voivat tutustua niihin? Komission jäsenen Hans van den Broekinkomission puolesta antama vastaus (16. joulukuuta 1998) Komissio on viime vuosina tehnyt eurooppalaisten yritysten kanssa useita turvallisuusasioita koskevia tutkimussopimuksia erityisesti Phare- ja Tacis-ohjelmien yhteydessä. Samaten on tehty useita sopimuksia, jotka liittyvät erityisesti yhteisön ohjelmien arviointiin. Komissio antoi vuonna 1996 kolmelle riippumattomalle ydinturvallisuusasiantuntijalle tehtäväksi laatia arvion Itä-Euroopan ydinvoimaloiden nykytilasta ja esittää ehdotuksia turvallisuuden parantamista edistävien yhteisön toimien tulevaisuuden suuntaviivoista. Komission vuonna 1997 julkaisemaan Tacis-ohjelman välivaiheen arviointiin, joka on lähetetty suoraan arvoisalle parlamentin jäsenelle sekä parlamentin pääsihteeristöön, sisältyy arvio ydinturvallisuusohjelmasta. Korkean tason asiantuntijoista koostuva riippumaton ryhmä, jonka puheenjohtajana oli Yhteisen tutkimuskeskuksen entinen pääjohtaja, laati äskettäin kertomuksen, jonka nimi on "Nuclear Safety in Central and Eastern Europe and in the New Independent States - A Strategic View for the Future of the European Union's Phare and Tacis Programmes"(1) (Ydinturvallisuus Keski- ja Itä-Euroopassa ja uusissa itsenäisissä valtioissa - strateginen kuvaus Euroopan unionin Phare- ja Tacis-ohjelmien tulevaisuuden kehityksestä). Kertomuksessa esitetään kattava kuvaus ohjelmista ja tehdään niiden tulevaisuutta koskevia ehdotuksia. Se ei välttämättä kaikilta osin vastaa komission kantaa. Kertomus on toimitettu parlamentille. Myös komission parlamentille antamaan tiedonantoon ydinalaan liittyvästä toiminnasta jäsenyyttä hakeneissa Keski- ja Itä-Euroopan maissa sekä uusissa itsenäisissä valtioissa(2) sisältyy yksityiskohtaisia tietoja komission toiminnasta. (1) http://europa.eu.int/comm/dg1a/nss/index.htm. (2) KOM(98) 134.
Virallinen lehti nro C 207 , 21/07/1999 s. 0141



KIRJALLINEN KYSYMYS E-3883/98 esittäjä(t): Michl Ebner (PPE) neuvostolle (4. tammikuuta 1999) Aihe: Siviilipalvelu Euroopan unionissa Ottaen huomioon, että siviilipalvelu hyväksytään useimmissa unionin jäsenvaltioissa, joissakin valtioissa (esim. Kreikassa) sitä vastoin ei, ja että tämän seurauksena viimeksi mainituissa valtioissa viranomaiset vainoavat henkilöitä, jotka kieltäytyvät asepalvelusta uskonnollisista tai elämänkatsomuksellisista syistä, että Euroopan parlamentti on antanut Euroopan siviilipalvelun järjestämisestä päätöslauselman (B4-1127/95, 22.9.1995)(1), jossa parlamentti pyytää komissiota tekemään ehdotuksen siviilipalvelun järjestämisestä Euroopan unionissa. Neuvostoa pyydetään ilmoittamaan, - aikooko se yhdenmukaistaa Euroopan unionin oikeusjärjestelmiä yhdenmukaistaessaan eri jäsenval-tioiden lainsäädäntöä myös tällä alueella ja - aikooko se laatia kansalaisten vapaan liikkuvuuden periaatteen mukaisesti määräykset, joilla sallitaan eurooppalainen siviilipalvelu tai siviilipalvelun suorittaminen myös muualla EU:ssa kuin omassa valtiossa? Vastaus (9. maaliskuuta 1999) Arvoisan parlamentin jäsenen ehdottamien, eurooppalaista siviilipalvelua koskevien määräysten laatimisen osalta Euroopan unionilla ei perustamissopimusten nojalla ole toimivaltaa jäsenvaltioiden oikeusjärjestelmien yhdenmukaistamiseksi kyseisellä alalla. (1) EYVL C 269, 16.10.1995, s. 232.
FI Euroopan unionin virallinen lehti CE 84/175

(2004/C 84 E/0215)

KIRJALLINEN KYSYMYS E-0200/04

esittäjä(t): Ioannis Marinos (PPE-DE) komissiolle

(29. tammikuuta 2004)

Aihe: Bob-ohjelma ja liikenneonnettomuudet

Yhteisön asiakirjan ”Talouskertomus 2002” mukaan, jonka esipuheen on laatinut talousarvioasioista vastaava komission jäsen Michaele Schreyer, vuonna 2000 Euroopan unionissa kuoli liikenneonnettomuuksissa 40 000 ihmistä ja loukkaantui 1,7 miljoonaa (asiakirjan sivu 53). Euroopan komissio tukee niin sanottua Bob-ohjelmaa, jonka tavoitteena on kannustaa autolla liikkuvan ryhmän jäseniä valitsemaan keskuudestaan yksi henkilö, joka ei juo alkoholia ja joka näin ollen voi kuljettaa muita turvallisesti. Asiakirjan sivulla 53 mainitaan, että mainittuja kampanjoita toteutettiin ensimmäiseksi Belgiassa vuonna 1995, ja sitten vastaavanlaisia kampanjoita järjestettiin muissa jäsenvaltioissa eri nimillä (esimerkiksi Lince Espanjassa, Joker Portugalissa jne.); Kreikassa ja Alankomaissa niitä toteutettiin käyttäen nimeä Bob.

Mitä tietoja komissiolla on kampanjoiden tuloksista Kreikassa? Ovatko liikenneonnettomuudet vähentyneet tässä maassa, joka on ensimmäisellä sijalla koko unionin aluetta koskevissa, väkilukuun suhteutetuissa kuolinonnettomuustilastoissa? Millä määrärahoilla kreikkalaisia viranomaisia on tuettu kyseisen ohjelman toteuttamisessa ja miten nämä määrärahat on käytetty?

Loyola de Palacion komission puolesta antama vastaus

(26. helmikuuta 2004)

Komissio tuki ajanjaksolla 2001—2003 Kreikassa sekä joissakin muissa jäsenvaltioissa toteutettuja liikenneturvallisuuskampanjoita, joiden tavoitteena oli kannustaa autolla liikkuvan ryhmän jäseniä valitsemaan keskuudestaan kuljettaja, joka ei juo alkoholia, eli kampanjoita, joiden teemana oli ”jos ajat, et ota”.

Kreikalle myönnettiin tukea näinä kolmena vuonna 174 000, 163 000 ja 72 000 euroa. Nämä summat edustavat 7—22:ta prosenttia kokonaistuesta.

Varoja käytettiin belgialaisen BOB-ohjelman mukauttamiseen kreikkalaisen kulttuurin mukaiseksi. Käytännössä varoilla rahoitettiin muun muassa julisteiden, televisio- ja radiomainosten, lehdessä julkaistujen ilmoitusten, opetusvideon, Internet-sivuston sekä yhdessä autokoulujen kanssa suunnitellun ja nuorille kuljettajille suunnatun koulutusohjelman toteutus.

Yksi Kreikassa toteutetun kampanjan tavoitteista oli vähentää alkoholin aiheuttamien liikenneonnettomuuksien määrää 15 prosenttia kolmessa vuodessa. Tilastotiedot, jotka toistaiseksi ovat väliaikaisia vuoden 2003 osalta, osoittavat, että liikenneonnettomuuksissa kuolleiden määrä on vähentynyt 22 prosenttia ajanjaksolla 2000-2003.

Komissio järjesti 27. toukokuuta 2003 Brysselissä julkisen keskustelutilaisuuden, jossa pyrittiin yhdessä kampanjan järjestäjien kanssa arvioimaan kampanjoiden tehokkuutta. Tilaisuudessa esitellyistä kampanjoista, eli muun muassa Kreikan kampanjasta, saa lisätietoja energian ja liikenteen pääosaston Internet-sivustolta (1).

(1) http://europa.eu.int/comm/transport/road/roadsafety/behaviour/alcohol/conf_designated_drivers_en.htm
—

Toiseksi on mahdollista, että Parmalat-yhtiö on myös saanut tukea EMOTR:n ohjausosaston yhteisrahoittamista tukiohjelmista. Toimet, joita EMOTR:n ohjausosasto on rahoittanut osana maaseudun kehittämistä, sisältyvät rakennerahastoja koskevassa lainsäädännössä (2) säädettyjen tavoitetta 1 koskevien ohjelmasääntöjen mukaisesti yhteisön toimintaohjelmiin. Tämän lainsäädännön mukaisesti kyseiset ohjelmat eivät sisällä lopullisia tuensaajia koskevia taloudellisia tietoja. Rakennerahastoista myönnettävän tuen hallinto- ja valvontajärjestelmiä koskevan asetuksen (EY) N:o 438/2001 (3) 18 artiklassa säädetään niiden kirjanpitotietojen muodosta ja sisällöstä, jotka jäsenvaltiot ovat velvollisia säilyttämään.
1.

Lääke voidaan edelleen määritellä harvinaislääkkeeksi, jos ”lääkkeen määrittelyn jälkeen ja ennen lääkkeen markkinoille saattamista koskevan luvan myöntämistä useissa jäsenvaltioissa sallitaan muiden, osittain eri ja osittain samoja vaikuttavia ainesosia sisältävien ja samaan käyttötarkoitukseen tarkoitettujen lääkkeiden myynti.” Kuitenkin 5 artiklan 12 kohdassa säädetään, että ”harvinaislääke on poistettava yhteisön harvinaislääkkeiden rekisteristä a) rahoittajan pyynnöstä, b) kun on ennen markkinoille saattamista koskevan luvan myöntämistä osoitettu, että 3 artiklassa säädetyt arviointiperusteet eivät enää täyty kyseisen lääkkeen osalta tai c) kun 8 artiklassa tarkoitettu kaupallinen yksinoikeus päättyy”. Komission edellä mainitun heinäkuussa 2003 antaman tiedonannon 5 artiklan 12 kohdan b alakohtaa käsittelevässä B kohdan 2.3 alakohdassa todetaan, että ”komissio tulkitsee tämän tarkoittavan sitä, että harvinaislääkkeeksi määrittelyn perusteet on arvioitava uudelleen ennen kuin markkinoille saattamista koskeva lupa myönnetään”.